Document ID: /roh_data/filtered/swiss_laws_in_ROHinterleaved.jsonl.gz/16261

This text was translated from EN into Rumantsch Grischun.

The company shall acquire legal personality through entry in the commercial register. It shall also acquire legal personality even if the requirements for registration are not in fact fulfilled. Where the requirements of the law or the articles of association are not fulfilled on foundation and if the interests of creditors or company members are substantially jeopardised or harmed thereby, the court may order the dissolution of the company at the request of a creditor or member. The right to take legal action shall lapse three months after notice is published of the foundation of the company in the Swiss Official Gazette of Commerce.

La societad survegn la persunalitad giuridica cun l’inscripziun en il register da commerzi. Ella survegn la persunalitad giuridica er, sche las premissas per l’inscripziun n’èn effectivamain betg ademplidas. Sch’i n’eran betg ademplidas tschertas premissas legalas u statutaras a chaschun da la fundaziun e sch’igl èn vegnids periclitads u violads tras quai en moda considerabla ils interess dals crediturs u dals societaris, po la dretgira – sin dumonda d’ina da questas persunas – disponer la dissoluziun da la societad. Il dretg da purtar plant extingua 3 mais suenter la publicaziun da la fundaziun da la societad en il Fegl uffizial svizzer da commerzi.